Farg‘onada besh yoshli o‘g‘lini 5 ming dollarga sotishga uringan ayol qo‘lga olindi (video)

Farg‘ona viloyatida besh yoshli o‘g‘lini 5 ming dollarga sotishga uringan ayol ushlandi. Bu haqda “Yoshlar” telekanalining “Yangi Davr” informatsion dasturida ma’lum qilindi.

 Kadr: Telegram
Ma’lum qilinishicha, Bosh prokuratura huzuridagi departamentning Farg‘ona viloyati boshqarmasi va DXX xodimlari tomonidan tezkor tadbir o‘tkazilgan.
Tezkor tadbir davomida Farg‘onada joylashgan sihatgohlarning birida ayol o‘z farzandini kelishilgan pul evaziga sotayotgan vaqtida ushlangan.
Ayolga nisbatan Jinoyat kodeksining 135-moddasi (odam savdosi) 3-qismi “a” bandi bilan jinoyat ishi qo‘zg‘atilib, tergov harakatlari olib borilmoqda.
Avvalroq Toshkentda 8 oylik o‘g‘lini 10 ming dollarga sotishga uringan ayolga sud hukmi e’lon qilingani, Samarqandda mashg‘ulotlarga birga qatnaydigan yigitdan homilador bo‘lib qolgan O‘zbekiston chempioni farzandini sotayotgan vaqtda qo‘lga tushgani, Navoiyda 3 oylik bolasini ikki xonali kvartiraga almashmoqchi bo‘lgan ayol “mahalladan berilgan ijobiy tavsifnoma” sabab ozodlikdan mahrum etilmagani to‘g‘risida xabar berilgandi.